Da Boschberg (oda Poschberg) is a Geg'nd im 10.  Weana Beziak Favoritn (Beziaksteu Inzersdorf-Stadt), zwisch'n da Troststråß'n im Norden, in Erholungsgebiet Wienerberg im Westen, in Vateulakraas und da Südost-Tangent'n im Osten und im Süden de Siedlung Wienerfeld im Reifental. De Grenz'n san olladings nua'r ois ungefäah zum sehg'n. Genau g'numma is da Boschberg da Vabindungs-Sått'l zwisch'n in Wienerberg und in Laaer Berg, oiso eigentli net wiakli söwa'r a richticha Beag. Ea is a Teu von da Terrassenlaundschåft aum Weana Beck'nraund.